Socialisma revolucio

Socialisma revolucio estas socia revolucio kies celo estas transirigi la socion de kapitalisma strukturo al socialisma. En socialisma revolucio, amasa movado de la laborista klaso forkaptas la  de la kapitalista klaso kaj ekregas aŭ abolas la ŝtaton. Ĝi povas esti sed ne nepre estas perforta. La neceseco kaj eventuala karaktero de socialisma revolucio estas temo de spekulativo kaj debato en socialisma politika filozofio. Tiuj doktrinoj, kiuj supozas ke revolucio estas necesa antaŭkondiĉo por starigi socialisman socion, nomiĝas revolucia socialismo. Komunismo estas teorio de revolucia socialismo, kiu inspiris plurajn efektivajn revoluciojn, plej fame la Rusan Revolucion de 1917 kaj Ĉinan Revolucion de 1945-1950.

La diversaj movadoj de revolucia socialismo faris diversajn kaj foje kontraŭajn difinojn de revolucio. Inter ili estas ortodoksa marksismo kaj teorioj bazitaj sur ĝi kiel deleonismo, neeblismo kaj luksemburgismo, kaj revoluciaj movadoj bazitaj sur leninismo kaj leninisma avangardismo, kiel stalinismo, maŭismo, marksismo–leninismo kaj trockiismo. Celo al socialismo revolucio troviĝas ankaŭ en aliaj marksismaj, marksismecaj kaj nemarksismaj movadoj, ekzemple demokrata socialismo, revolucia sindikatismo, anarkiismo kaj socialdemokratio.

Revolucia socialismo kontrastiĝas kun reformisma socialismo, precipe la reformisma tendenco en socialdemokratio kaj aliaj evoluismaj perspektivoj pri socialismo. Revolucia socialismo kontraŭas sociajn movadojn, kiuj provas laŭgrade solvi la ekonomiajn kaj sociajn problemojn de kapitalismo pere de politikaj reformoj.

Laŭ esploro en 2025, tiuj ribeluloj, kiuj rigardis sian militon kiel socialisman revolucion, pli efike daŭrigis sian ribelon ol aliideologiaj ribeluloj. Tamen, ĉar ili pli kredeble minacis la ekzistantajn reĝimojn, ili provokis pli potencan kontraŭmobilizon, kaj tial ne havis pli da ŝanco venki.

En literaturo
Kelkaj el la plej influaj prezentoj de socialisma revolucio en anglalingva literaturo estasIngle, Stephen. 1979. Socialist Thought in Imaginative Literature. Totowa, New Jersey: Rowman and Littlefield. 82-106.:
Novaĵoj el nenie de William Morris
La fera kalkanumo de Jack London
Omaĝo al Katalunujo de George Orwell
La Besto-Farmo de George Orwell
Tagmeza mallumo de Arthur Koestler

Referencoj

Kategorio:Historio de socialismo
Kategorio:Ekonomiaj ideologioj
Kategorio:Politikaj teorioj
Kategorio:Ribeloj laŭ ideologioj